ডেনিস ব্রুকস
ডেনিস ব্রুকস (ইংরেজি: Dennis Brookes; জন্ম: ২৯ অক্টোবর, ১৯১৫ - মৃত্যু: ৯ মার্চ, ২০০৬) লিডসের কিপাক্সে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণের সুযোগ ঘটে তার। পরিশীলিত ও নিয়মিতভাবে দলের ব্যাটিং উদ্বোধনে নামতেন ব্রুকস। ঘরোয়া প্রথম-শ্রেণীর ক্রিকেটে নর্দাম্পটনশায়ারের প্রতিনিধিত্ব করেছেন তিনি। এছাড়াও নর্দাম্পটনশায়ারের অধিনায়কের দায়িত্বে ছিলেন। প্রথম পেশাদার ক্রিকেটার হিসেবে নর্দাম্পটনশায়ারকে নেতৃত্ব দিয়েছেন। ১৯৮২ থেকে ১৯৮৪ সময়কালে ক্লাবের সভাপতির দায়িত্বে ছিলেন। এছাড়াও শান্তিবিষয়ক বিচারকের দায়িত্ব পালন করেছেন ডেনিস ব্রুকস।